
Министерство на околната среда и водите


Регионална инспекция по околната среда и водите - Монтана

Д О К Л А Д
за извършена комплексна проверка на обект - площадка за ОЧЦМ и метални опаковки в гр. Монтана, ул. „Индустриална”, ситуирана на територията на НКЖИ с оператор „Трон” ЕООД, гр. Монтана, на основание Заповеди № РД-037/13.03.2015 г. на Директора на РИОСВ – Монтана.
Извършената на 18.03.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Дружеството притежава безсрочно резрешително за извършване на дейности с ОЧЦМ и метални опаковки, издадено на основание чл. 67 от ЗУО, със срок на действие - безсрочно.

Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. Проверените условия поставени в разрешителното се изпълняват.

ОЧЦМ се приемат и съхраняват разделно по видове на обособени площадки, под навес в чували и метални контейнери до третирането им на площадката чрез рязане и предаването им за последващо третиране. 

Участъците за приемане  и съхраняване на отпадъци са обозначени с табели за вида на приеманите отпадъци.

Местата за приемане и съхраняване на всички отпадъците (обособения склад, откритата площадка и навеса) и съдовете за събиране и съхраняването им са обозначени с табели за вида и кода на съхраняваните отпадъци, с трайна настилка са  и отговарят на изискванията на Приложение 2 на Наредба за изискванията за третиране и транспортиране на производствени и на опасни отпадъци и на Наредбите по чл. 43, ал. 1 от Закона за управление на отпадъците.

При приемане на ОЧЦМ от физически лица се попълва утвърден образец – Декларация за произход, като в нея са вписани всички данни идинтифициращи лицата. По представените декларации се констатира, че от физически лица се приемат ОЧЦМ само с битов характер.

Води се отчетност в заверената от РИОСВ – Монтана отчетна книга. 

Дружеството е потребител по веригата на технически газове под налягане. Представени са информационни листове за безопасност на всички вещества и смеси отговарящи на Приложение II на Регламент 1907/2006 г. 
Площадката не подлежи на контрол по отношение замърсяване на въздуха с вредни вещества. 

Съгласно Наредба № 6/26.06.2006 г. за показателите на ШУМ в околната среда (обн. ДВ бр.58/2006 г.) площадката се класифицира като разположена в производствено – складови територии и зони. Шум в околната среда от обекта се генерира единствено през дневния период при товарене и разтоварване на метални отпадъци.
При проверката не са констатирани несъответствия с нормативните изисквания по околна среда и в тази връзка не са давани предписания.




[image: image3.wmf]     3400 гр. Монтана, ул.”Юлиус Ирасек” №4, ПК 55
                            тел./факс: 096 300 961, e-mail: riosv_mont@net-surf.net, www.riosv-montana.com
( 3400 гр. Монтана, ул. „ Юлиус Ирасек” № 4, ПК 55

Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

